*Projekts*

LATVIJAS REPUBLIKAS MINISTRU KABINETA

SĒDES PROTOKOLLĒMUMS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rīgā Nr. 2015. gada \_\_.\_\_\_\_\_\_\_\_\_\_

.§

**Par informatīvo ziņojumu „Par priekšnosacījumiem integrēto teritoriālo investīciju ieviešanā – Ministru kabineta rīkojumu saturs”**

1. Pieņemt zināšanai iesniegto informatīvo ziņojumu.
2. Noteikt, ka integrētu teritoriālo investīciju īstenošanai nacionālas nozīmes attīstības centros izglītības infrastruktūras modernizēšanai tiek novirzīts Eiropas Reģionālās attīstības fonda finansējums 58 131 500 *euro* apmērā 8.1.2.specifiskā atbalsta mērķa „Uzlabot vispārējās izglītības iestāžu mācību vidi” ietvaros un 38 669 986 *euro* apmērā 8.1.3.specifiskā atbalsta mērķa „Palielināt modernizēto profesionālās izglītības iestāžu skaitu” ietvaros.
3. Pieņemt zināšanai, ka nacionālas nozīmes attīstības centru vajadzību apjoms un pieprasījums pārsniedz par 53 milj. *euro* darbības programmā “Izaugsme un nodarbinātība” noteikto pieejamo finansējumu 230 milj. *euro* integrētu teritoriālo investīciju īstenošanai, attiecīgi jautājumu par papildu finansējumu 2018.gadam skatīt likuma projekta “Par vidēja termiņa budžeta ietvaru 2016., 2017. un 2018.gadam” sagatavošanas procesā.
4. Vides aizsardzības un reģionālās attīstības ministrijai mēneša laikā sagatavot Ministru kabineta noteikumu projektu par Reģionālās attīstības koordinācijas padomes funkcijām, darbību un sastāvu un iesniegt izskatīšanai Ministru kabinetā.
5. Atbilstoši informatīvajā ziņojumā noteiktajam B variantam Vides aizsardzības un reģionālās attīstības ministrijai mēneša laikā pēc valsts budžeta vidēja termiņa ietvarlikuma apstiprināšanas sagatavot Ministru kabineta rīkojumu, kas paredz noteikt katram nacionālās nozīmes attīstības centram kopējo pieejamo finansējuma apjomu un kopējos nacionālas nozīmes attīstības centru rezultatīvos rādītājus sešu integrēto teritoriālo investīciju specifisko atbalsta mērķu ietvaros (3.3.1.specifiskais atbalsta mērķis “Palielināt privāto investīciju apjomu nacionālas un reģionālas nozīmes centros, veicot ieguldījumus uzņēmējdarbībai nozīmīgā infrastruktūrā atbilstoši pašvaldības integrētajām attīstības programmām”, 4.2.2.specifiskais atbalsta mērķis “Atbilstoši pašvaldības integrētajām attīstības programmām sekmēt energoefektivitātes paaugstināšanu pašvaldību ēkās”, 5.6.2.specifiskais atbalsta mērķis “Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām”, 8.1.2.specifiskais atbalsta mērķis “Uzlabot vispārējās izglītības iestāžu mācību vidi”, 8.1.3.specifiskais atbalsta mērķis “Palielināt modernizēto profesionālās izglītības iestāžu skaitu”, 9.3.1.specifiskais atbalsta mērķis “Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā”) pašvaldību attīstības programmu investīciju plānos noteikto prioritāro projektu īstenošanai, vienlaikus ievērojot darbības programmā “Izaugsme un nodarbinātība” iezīmētā integrēto teritoriālo investīciju finansējuma sadalījumu pa specifiskajiem atbalsta mērķiem un elastības principus, kas neattiecas uz 8.1.2. un 8.1.3. specifiskā atbalsta mērķiem un 9.3.1.1. pasākumu, kuru ietvaros plānotie sasniedzamie rezultāti nekorelē ar citu integrēto teritoriālo investīciju ietvarā plānoto specifisko atbalsta mērķu sasniedzamajiem rezultātiem.
6. Lai nodrošinātu informatīvajā ziņojumā noteiktā B varianta ieviešanu, Vides aizsardzības un reģionālās attīstības ministrijai Ministru kabineta rīkojumā par integrēto teritoriālo investīciju specifisko atbalsta mērķu finansējuma sadalījumu un Ministru kabineta noteikumos par specifisko atbalsta mērķu īstenošanu noteikt, ka, apstiprinot un īstenojot projektus, nacionālās nozīmes attīstības centriem jāievēro Reģionālās attīstības koordinācijas padomes apstiprinātais integrēto teritoriālo investīciju specifisko atbalsta mērķu finansējuma un sasniedzamo rezultātu noteiktais sadalījums.

Ministru prezidente L.Straujuma

Valsts kancelejas direktora pienākumu izpildītāja,

direktora vietniece tiesību aktu lietās,

Juridiskā departamenta vadītāja I.Gailīte

Iesniedzējs:

Vides aizsardzības un reģionālās attīstības ministrs K. Gerhards

Vizē:

Valsts sekretārs G.Puķītis

22.07.2015 12:26

457

I.Jureviča

66016727, [Ilze.Jurevica@varam.gov.lv](mailto:Ilze.Jurevica@varam.gov.lv)